11.10.2021.

### **Aktualizēti 22.11.2021.**

### *(atbilstoši grozījumiem MK 28.09.2021. noteikumos Nr.662*

###  *(MK 16.11.2021. noteikumi Nr.761)*

**Ieteikumi ilgstošas sociālās aprūpes un sociālās rehabilitācijas institūcijām ārkārtējās situācijas laikā**

1. Ieteikumi ir izstrādāti ar mērķi mazināt Covid-19 straujo izplatību, ņemot vērā straujo daudz infekciozākā SARS-CoV-2 Delta celma izplatības pieaugumu un infekcijas izplatīšanās risku ilgstošas sociālās aprūpes un sociālās rehabilitācijas institūcijās (turpmāk – institūcijas).

# Ieteikumi piemērojami institūcijās, kurās nav konstatēti akūti Covid–19 gadījumi[[1]](#footnote-1), kad ir piemērojamas Vadlīnijas aprūpes nodrošināšanai ilgstošas sociālās aprūpes un sociālās rehabilitācijas institūcijās (SAC) Covid-19 izplatības ierobežošanai*[[2]](#footnote-2)* un Veselības inspekcijas izstrādātās *Rekomendācijas telpām karantīnas pasākumu veikšanai un Covid-19 inficēto personu izolēšanai* un *Ieteikumi personu veselības stāvokļa uzraudzībai sociālās aprūpes institūcijās[[3]](#footnote-3).*

1. Vispārējs nosacījums - pasākumos nedrīkst piedalīties klienti ar akūtiem elpceļu slimības simptomiem un pašizolācijā esošās personas, (t.sk. apmeklēt koplietošanas telpas vienlaikus ar citiem klientiem) un šādā gadījumā jārīkojas atbilstoši ārstniecības personas noteiktajai kārtībai attiecīgajā situācijā. Vienlaikus jānodrošina individuālo aizsarglīdzekļu un dezinfekcijas līdzekļu lietošana, kā arī distancēšanās.
2. Institūcijas vadītājs atbild par infekcijas profilakses pasākumiem, infekcijas izplatības ierobežošanu un epidemioloģiskās drošības prasībām atbilstošu darba organizāciju institūcijā, katrs darbinieks atbild par institūcijā noteikto kārtības ievērošanu, piesardzības un drošības pasākumu izpildi. Vienlaikus institūcijas vadītājam jānodrošina darbinieku un klientu informēšana par visām izmaiņām saistībā ar noteikto iekšējo regulējumu, t.sk. jāpublicē informācija institūcijas tīmekļa vietnē.
3. No 2021.gada 15.novembra pakalpojumu var sniegt, ja pakalpojuma sniegšanā iesaistītie darbinieki un personas, kas līgumattiecību izpildes laikā pakalpojuma sniegšanas vietā nonāk saskarē ar pakalpojumu saņēmējiem (t.sk. aprūpes mājās, asistenta, pavadoņa u.c. individuālo sociālo pakalpojumu sniedzēji),  var uzrādīt sadarbspējīgu vakcinācijas vai pārslimošanas sertifikātu.
4. No 2021.gada 23.novembra[[4]](#footnote-4) jāveic darbinieku ar augšējo elpceļu infekcijas pazīmēm testēšana ar antigēna testu, kā arī jāveic minēto darbinieku uzskaite atbilstoši saņemto un izlietoto testu skaitam, uzskaitē papildus iekļaujot informāciju par antigēna noteikšanai izlietoto testu skaitu, kuros konstatēts pozitīvs rezultāts. Ja tā antigēna testa rezultāts ir pozitīvs, darbinieku jāatstādina no darba pienākumu veikšanas un viņam jāuzdod nekavējoties sazināties ar ģimenes ārstu, lai veiktu Covid-19 infekcijas laboratorisko diagnostiku un apzinātu kontaktpersonas, uz kurām jāattiecina pašizolācijas prasības.
5. Institūcijas vadītājs kritiski izvērtē situāciju institūcijā un nosaka pasākumus ierobežojumu mazināšanai (ar iekšējo rīkojumu nosaka pasākumus, atbildīgo personālu un kontroles mehānismu). Lai nodrošinātu institūcijas darbības normalizēšanu, institūcijā var:
	1. Atļaut institūcijas telpu ietvaros rīkot klientiem iekšējos pasākumus (nodarbības, TV skatīšanos, spēles u.tml.) vienā kolektīvajā mājsaimniecībā dzīvojošie (vidēji 20-40) personas). Teritorijā var nodrošināt pasākumus arī lielākam klientu skaitam, nodrošinot distancēšanos;
	2. Ēdienreizēs atļaut ēdamzālē atrasties vienā kolektīvajā mājsaimniecībā dzīvojošiem klientiem (ne vairāk par 4-5 klientiem pie viena galdiņa), nosakot klientu plūsmu (lai izvairītos no drūzmēšanās);
	3. Organizēt tikšanos ar tuviniekiem[[5]](#footnote-5), izvērtējot inficēšanās riskus un ievērojot institūcijā noteiktās  epidemioloģiskās drošības prasības, tikai tad, ja:
		1. tuvinieks ir vakcinējies un var uzrādīt sadarbspējīgu vakcinācijas vai pārslimošanas sertifikātu;
		2. tikšanos var organizēt ārtelpās[[6]](#footnote-6) vai īpaši izveidotā tikšanās telpā (vienā apmeklējuma reizē ne vairāk kā viena persona, izņemot, ja apmeklētāji ir vairāki vienā mājsaimniecībā dzīvojoši vienas ģimenes locekļi);
		3. tikšanās laikā tiek ievēroti drošības pasākumi – 2 m distance, maskas, roku dezinficēšana;
		4. tikšanās laiks (ja iespējams, darba dienu vakaros un brīvdienās) iepriekš ir saskaņots ar administrāciju, informējot, ka tā ir atļauta tikai tuviniekam, kurš var uzrādīt sadarbspējīgu vakcinācijas vai pārslimošanas sertifikātu, kā arī, ja tuvinieks 10 dienu laikā nav uzturējies SPKC mājaslapā publicētajā valstī, uz kuru ir attiecināmi īpašie piesardzības un ierobežojošie pasākumi - <https://www.spkc.gov.lv/lv/valstu-saslimstibas-raditaji-ar-covid-19-0>, nav bijis ciešā kontaktā ar Covid-19 infekcijas slimnieku vai cilvēku, kurš atrodas mājas karantīnā, un nav Covid-19 raksturīgo klīnisko simptomu - <https://covid19.gov.lv/covid-19/par-covid-19/simptomi> , skat. arī - <https://covid19.gov.lv/covid-19/pasaizsardziba-un-drosibas-pasakumi>
		5. apmeklētājs tiek reģistrēts apmeklētāju žurnālā;
		6. apmeklējuma laikā gan klientam, gan tuviniekam jānodrošina individuālo aizsardzības līdzekļu (maskas) un dezinfekcijas līdzekļu lietošana (ja tikšanās tiek organizēta īpaši aprīkotā apmeklējumu telpā, kur iespējams sarunāties caur stiklu pa telefonu vai izmantojot citus tehniskus risinājumus, individuālie aizsardzības līdzekļi nav jālieto);
		7. institūcijas tīmekļa vietnē ir publicēta aktuālā informācija apmeklētājiem;
		8. gadījumā, ja tuvinieks informē, ka vēlas nodot sūtījumu klientam, ir jāinformē par to, ka var nodot sūtījumus, kas ir oriģinālā iepakojumā (dezinficējami), sūtījumu atstājami pie apsardzes/dežuranta.
	4. Sporta pasākumu norise ārpus telpām organizējama (skat. arī 5.1.punktu) vienā kolektīvajā mājsaimniecībā dzīvojošiem klientiem, nodrošinot inventāra dezinficēšanu pirms un pēc aktivitātēm.
	5. Klientu uzņemšana organizējama vispārējā kārtībā, ņemot vērā Ministru kabineta noteikumos “Epidemioloģiskās drošības pasākumi Covid-19 infekcijas izplatības ierobežošanai” noteikto;
	6. Pakalpojuma sniedzēja maiņa starp institūcijām (piem., pakalpojuma sniedzēju maiņu pilngadību sasniegušām personām, uz institūcijām, kur tiek sniegts pakalpojums pilngadīgām personām, vai pakalpojuma sniedzēju maiņu no vienas institūcijas uz otru) var tikt veikta, ja uz attiecīgo klientu nav attiecināmi Covid-19 infekcijas izplatības ierobežojumi. Pēc pārcelšanās uz citu institūciju minētais klients ievēro tos pašus nosacījumus, kas 5.5.punktā minētajos Ministru kabineta noteikumos tiek izvirzīti jaunu klientu uzņemšanai;
	7. Izbraukuma tirdzniecība ir iespējama, ja tiek nodrošināti nepieciešamie piesardzības pasākumi:
		1. izbraukuma tirdzniecība (saskaņojot laiku un autoveikalam iebraucot institūcijas teritorijā telpām) tiek organizēta, iepriekš laiku saskaņojot ar tirgotāju un pārliecinoties par minētā tirgotāja saņemtajām tirdzniecības atļaujām;
		2. tirgotājs ievēro piesardzības nosacījumus – caurspīdīgs ekrāns starp pārdevēju un pircēju, aizsargmasku un dezinfekcijas līdzekļu lietošana, u.tml.;
		3. klientam ir saskarsme tikai ar pārdevēju, preces ir iepakojumos vai fasētas (dezinficējamas), ja ir iespējas, preces jau ir pieteiktas savlaicīgi un attiecīgi sakomplektētas;
		4. darbinieki sniedz klientiem nepieciešamo atbalstu drošības pasākumu ievērošanai (maskas, roku dezinfekcija, 2 m attāluma ievērošana u.tml.);
		5. norēķinos rekomendēta bankas karšu izmantošana. Ja klients ir norēķinājies ar skaidru naudu, pēc iepirkšanās, papildus drošībai jāveic roku dezinfekcija;
	8. Darbinieku pavadībā, ievērojot Ministru kabineta 2021.gada 9.oktobra rīkojumā Nr.720 “Par ārkārtējo situācijas izsludināšanu” (turpmāk - MK rīkojums Nr.720) noteikto, kā arī nodrošinot drošības pasākumus un distancēšanos, nelielās grupās (līdz 3-5 klientiem), var tikt nodrošināta iespēja apmeklēt veikalu, banku vai kādu citu iestādi;
	9. Pārgājieni, pastaigas dabas takās, nūjošana ārpus teritorijas, utt. organizējami darbdienās, kad nav citu apmeklētāju (skat. arī 5.1. un 5.5.punktu) nelielās grupās (ne vairāk kā 10 klienti) organizējami vietējās pašvaldības teritorijā darbinieku pavadībā, ievērojot distancēšanos un citus drošības pasākumus;
	10. Pieļaujama brīvprātīgo iesaiste regulāru aktivitāšu veikšanā bērniem (līdzvērtīgi darbiniekiem), informējot, ka brīvprātīgā iesaiste ir atļauta, ja brīvprātīgajam ir sadarbspējīgs vakcinācijas vai pārslimošanas sertifikāts, un brīvprātīgais 10 dienu laikā nav uzturējies SPKC mājaslapā publicētajā valstī, uz kuru ir attiecināmi īpašie piesardzības un ierobežojošie pasākumi - <https://www.spkc.gov.lv/lv/valstu-saslimstibas-raditaji-ar-covid-19-0>, nav bijis ciešā kontaktā ar Covid-19 infekcijas slimnieku vai cilvēku, kurš atrodas mājas karantīnā, un nav Covid-19 raksturīgo klīnisko simptomu. Rekomendēts turpināt brīvprātīgo darbu bez tieša fiziska kontakta ar bērniem, ievērojot epidemioloģiskās drošības prasības, tai skaitā ievērojot distanci un lietojot individuālos aizsardzības līdzekļus un dezinfekcijas līdzekļus. Tāpat veicama ķermeņa temperatūras mērīšana (attālināti) un Covid-19 raksturīgo klīnisko simptomu novērošana.
	11. Veicama regulāra (ikdienas) klientu un darbinieku veselības stāvokļa novērošana (klientiem jānodrošina arī ķermeņa temperatūras mērīšana, papildus izvērtējot nepieciešamību klientiem nosakot elpošanas ritmu (ja elpošana pārsniedz 25 reizes minūtē, ir jāapsver aizdomas par elpošanas ceļu infekcijas slimību), kā arī nosakot pulsu[[7]](#footnote-7). Atbilstoši Eiropas SPKC ieteikumiem, ja ir iespējas var apsvērt pulsa oksimetrijas izmantošanu, lai klientiem noteiktu skābekļa līmeni asinīs (ja skābekļa piesātinājums asinīs samazinās zem 95 % ir jāapsver aizdomas par elpošanas ceļu infekcijas slimību). Ķermeņa temperatūras mērīšana (attālināti) var tikt izmantota arī apmeklētāju veselības stāvokļa novērtēšanai, vienlaikus ar Covid-19 raksturīgo klīnisko simptomu novērošanu;
	12. Pārvietojoties ar institūcijas autotransportu, gan autovadītājam gan pasažieriem jālieto sejas maskas, kā arī pēc katra brauciena jādezinficē autotransporta līdzekļa virsmas;
	13. Jānodrošina iespēja attālināti sazināties ar tuviniekiem izmantojot elektroniskās tehnoloģijas, piemēram, nodrošinot saziņas iespēju pa telefonu, izmantojot iespēju saziņai whatsapp vidē, video konferences veidā (zoom, webex u.tml.).

**Izņēmumi (atvieglojumi) ierobežojumu piemērošanai institūcijās, kurās ir augsti vakcinācijas rādītāji**

**Institūcijas, kurās ir augsti vakcinācijas rādītāji, vadītājs, izvērtējot epidemioloģisko situāciju institūcijā, var**:

1. Organizēt kopīgus pasākumus vakcinētajiem klientiem, pārsniedzot šo ieteikumu 5.1.punktā noteikto klientu skaitu. Lēmumu par dalībnieku skaitu pieņem institūcijas vadītājs, izvērtējot epidemioloģiskās drošības riskus un vietējās pašvaldības noteiktos ierobežojumus.
2. Nodrošināt nodarbību un sporta aktivitāšu (telpās un ārpus tām) norisi vakcinētajiem klientiem, pārsniedzot šo ieteikumu 5.1. un 5.9.punktā noteikto klientu skaitu (maksimālo dalībnieku skaitu nosaka institūcijas vadītājs, izvērtējot epidemioloģiskās drošības riskus institūcijā un telpu platību);
3. Organizēt pārgājienus vai izbraukumus brīvā dabā vakcinētajiem klientiem, pārsniedzot šo ieteikumu 5.9 punktā noteikto klientu skaitu (maksimālo dalībnieku skaitu nosaka institūcijas vadītājs);
4. Atļaut vakcinētajiem klientiem tikties ar tuviniekiem, kuri var uzrādīt sadarbspējīgu vakcinācijas vai pārslimošanas sertifikātu, bez darbinieku klātbūtnes. Labvēlīgu laika apstākļu gadījumā, tikšanās organizējamas ārpus institūcijas telpām (institūcijas teritorijā). Tikšanās laikā ir jānodrošina individuālo aizsardzības līdzekļu un dezinfekcijas līdzekļu lietošana;
5. Atļaut vakcinētajiem klientiem atstāt institūciju bez darbinieka pavadības, lai apmeklētu veikalu, pastu vai citu iestādi. Lēmumu pieņem institūcijas vadītājs, ievērojot MK rīkojumā Nr.720 noteikto un izvērtējot epidemioloģiskās drošības riskus un vietējās pašvaldības noteiktos ierobežojumus;
6. Atļaut vakcinēto klientu ciemošanos pie tuviniekiem, ievērojot MK rīkojumā Nr.720 un 5.5.punktā minētajos Ministru kabineta noteikumos noteikto attiecībā uz divu mājsaimniecību tikšanos.

**Saglabāts nosacījums par individuālos aizsarglīdzekļu un dezinfekcijas līdzekļu lietošanu, kā arī distancēšanās nodrošināšanu** *(gan ECDC[[8]](#footnote-8), gan CDC[[9]](#footnote-9) ziņojumos ir uzsvērts, ka tiek reģistrēti arī saslimšanas gadījumi vakcinētu personu vidū, tādēļ arī vakcinētām personām ir jāievēro piesardzības pasākumi, tiekoties ar nevakcinētām personām, īpaši tiekoties ar personām, kurām ir augsts risks saistībā ar Covid-19 saslimšanu[[10]](#footnote-10)).*

# ! SPKC tīmekļvietnē publicēta informācija “Valsts apmaksātas Covid-19 analīzes” (testēšanas algoritms) - <https://www.spkc.gov.lv/lv/valsts-apmaksatas-covid-19-analizes> .

1. Neieskaitot personas, kurām ir dokumentāli pierādāma Covid-19 inficēšanās epizode, sākot ar brīdi, kad ārsts ir pārtraucis personas izolāciju, līdz simt astoņdesmitajai dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS. [↑](#footnote-ref-1)
2. Saskaņotas ar Slimību profilakses un kontroles centru un Veselības inspekciju, skat. - <https://www.lm.gov.lv/lv/vadlinijas-aprupes-nodrosinasanai-ilgstosas-socialas-aprupes-un-socialas-rehabilitacijas-institucijas-sac-covid-19-izplatibas-ierobezosanai> [↑](#footnote-ref-2)
3. Pieejamas - <https://www.lm.gov.lv/lv/socialas-aprupes-iestadem> [↑](#footnote-ref-3)
4. ###  Stājoties spēkā MK 2021.gada 16.novembra noteikumiem Nr.761 “Grozījumi Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai"” (skat. 3.punktu).

 [↑](#footnote-ref-4)
5. Adoptētāju, potenciālo audžuģimeņu, aizbildņu un viesģimeņu, utt. [↑](#footnote-ref-5)
6. Labvēlīgos laika apstākļos tikšanos vēlams organizēt institūcijas teritorijā (p., dārzā, lapenē). [↑](#footnote-ref-6)
7. Ievērojot smagu komplikāciju iespējamību augsta riska grupām: gados vecākiem cilvēkiem**(vecākiem par 60 gadiem),** cilvēkiem ar**sirds un asinsvadu slimībām, diabētu, hroniskām elpceļu slimībām un vēzi -** <https://covid19.gov.lv/covid-19/par-covid-19> [↑](#footnote-ref-7)
8. Eiropas Slimību profilakses un kontroles centrs. [↑](#footnote-ref-8)
9. ASV Slimību kontroles un novēršanas centrs. [↑](#footnote-ref-9)
10. Informatīvais ziņojums "Iespējamie vakcinēšanās pret Covid-19 infekciju motivējošie līdzekļi" - <http://tap.mk.gov.lv/lv/mk/tap/?pid=40501486&mode=mk&date=2021-04-29>

. [↑](#footnote-ref-10)